ફટકાબાજ ઓલ રાઉન્ડર યુવરાજને ગુજરાત લાયન્સ (જી.એલ.) સામેની બીજી મેચમાં બૅટિંગ કરવાની તક મળી નહોતી, કારણ કે એ મેચમાં સુકાની ડેવિડ વોર્નર અને ઓસ્ટ્રેલિયાની ટીમના તેના સાથી ખેલાડી મોઈસીસ હેનરિક્સે વિજય મેળવવા માટેનો નાનો જુમલો પોતાની શાનદાર રમતથી પાર કરી દીધો હતો. વોર્નર તેના બૅટિંગ ફોર્મમાં પાછા ફરવાથી મુંબઈની ટીમની ચિંતા વધી હશે. અફઘાનિસ્તાનનો લેગ-સ્પિનર રશીદ મેચમાં બધાનું આકર્ષણ બનશે, જેણે અગાઉની બે મેચમાં હરીફ બેટ્સમેનોને મૂંઝવણમાં મૂકી દેતા અત્યાર સુધીમાં કુલ પાંચ વિકેટ ઝડપી છે.